Morago ga ngwaga le dikgwedi tse thataro, masole a Babelona a ne a thuba dipota tsa Jerusalema a bo a e fisa ka molelo. Ba ne ba fisa tempele, ba bolaya batho ba le bantsi, ba bo ba isa batho bangwe kwa kgolegelong. Ka jalo, letlotlo leno le le seng kana ka sepe la memeno ya Baebele le manathwana a lone ke sedirisiwa se se molemo thata sa go ithuta molaetsa wa mokwalo wa Sehebera wa Baebele. Memeno ya Lewatle le le Suleng e supile kafa Septuagint le Dikwalo Tsa Ntlha Tse Tlhano Tsa Basamaria di leng botlhokwa ka teng. Ke tse dingwe tsa dilo tse baranodi ba Baebele ba ka di dirisang fa ba batla go tokafatsa mokwalo wa Masora. Ka dinako tse dingwe, di ile tsa bontsha gore tshwetso e e dirilweng ke New World Bible Translation Committee ya go busetsa leina la ga Jehofa mo le neng le tlositswe gone mo mokwalong wa Masora e ne e le e e siameng.